 Ụlọ Nche Ọktoba 1, 2015  Ọ Badịrị Uru Ikpe Ekpere?Isiokwu Ndị Dị na Magazin AGịnị Mere Ndị Mmadụ Ji Ekpe Ekpere?Ihe a ndị a kwuru gosiri na e nwere ọtụtụ ihe mere ndị mmadụ ji ekpe ekpere nakwa na ụfọdụ na-arịọ ihe dị mma, ndị ọzọ ana-arịọ ihe na-enweghị isi. Ụfọdụ na-esi nala ala obi ha ekpe ekpere, ma ndị ọzọ anaghị eji obi ha niile ekpe ekpere. Ọtụtụ nde mmadụ taa na-ekpe ekpere. E nwekwara ọtụtụ ihe ndị ha na-arịọ maka ya. Ụfọdụ nime ha bụ ka ha mee nke ọma nule, ka òtù egwuregwu ha nwere mmasị na ya merie, nakwa ka Chineke nyere ha aka ilekọta ezinụlọ ha nke ọma. Nchọpụta e mere gosiri na ndị na-anaghị aga chọọchị na-ekpedị ekpere mgbe niile.Ị na-ekpe ekpere? Ọ bụrụ na ị na-ekpe ekpere, gịnị ka ị na-arịọ maka ya? Ma ị na-ekpe ma ị naghị ekpe, i nwere ike ịna-eche, sị: Ikpe ekpere ọ badịrị uru? È nwere onye na-ege ntị nekpere anyị? Otu nwoke na-ede akwụkwọ chere na naanị ihe ekpere na-emere onye nwere nsogbu bụ ime ka nsogbu ya pụtụ ya nobi. Ụfọdụ ndị na-ahụ maka ọgwụ na ahụ ike ekwuokwala ụdị ihe ahụ. Ha sịrị na ekpere bụ ọgwụ nụdị nke ya. Ọ pụtara na ndị mmadụ na-ekpe ekpere naanị iji mezuo iwu ma ọ bụ iji nwetatụ onwe ha?Ihe Baịbụl kwuru gosiri na ekpere abụghị naanị ihe mmadụ na-eme iji nwetatụ onwe ya. O kwuru na e nwere onye na-ege ntị nekpere anyị ma ọ bụrụ na anyị na-arịọ ihe kwesịrị ekwesị nakwa otú kwesịrị ekwesị. Ọ bụ eziokwu? Ka anyị lee ihe ụfọdụ mere mmadụ kwesịrị iji kwere na e nwere onye na-ege ntị nekpere anyị.È Nwere Onye Na-ege Ntị nEkpere Anyị?Ụfọdụ ndị chere na mmadụ ikpe ekpere bụ igbu oge, na e nweghị onye na-ege ntị nekpere anyị. E nweela ndị gbalịrịnụ kpee ekpere, ma ya adị ha ka a zaghị ekpere ha. Otu onye na-ekweghị na Chineke dị nọkatara sị ka ya gwagodị onye o chere ndị mmadụ na-asị na ọ bụ Chineke okwu. O kpeziri ekpere sị ka Chineke takwunyere ya obere ihe ka ọ nụ, ma, Chineke ekwughị ihe ọ bụla.Ma, Baịbụl gwara anyị na Chineke dị nakwa na ọ na-anụ ekpere. Ọtụtụ afọ gara aga, Baịbụl kwuru, sị: Chineke aghaghị imere gị amara mgbe ọ nụrụ mkpu ákwá gị; ọ ga-aza gị ozugbo ọ nụrụ ya. Aịzaya 30:19 Ebe ọzọ na Baịbụl kwuru na ekpere ndị ziri ezi bụ ihe na-atọ ya ụtọ.Ilu 15:8.Jizọs kpegaara Nna ya ekpere, a nụkwara olu ya.Ndị Hibru 5:7Baịbụl kwukwara gbasara ụfọdụ ndị a zara ekpere ha. Otu amaokwu Baịbụl kwuru na Jizọs kpesiri ekpere ike ma rịọ Onye ahụ nke nwere ike ịzọpụta ya nọnwụ arịrịọ, a nụkwara olu ya. Ndị Hibru 5:7 NaDaniel 9:21na2 Ihe E Mere 7:1, e dekwara ekpere ndị ọzọ Chineke zara.Oleezi ihe mere o ji adị ụfọdụ ka a naghị aza ekpere ha? Ọ bụrụ na anyị chọrọ ka a za ekpere anyị, anyị kwesịrị ikpegara naanị Chineke, onye aha ya bụ Jehova,ekpere, ọ bụghị chi ọ bụla ọzọ ma ọ bụ ndị nna ochie. Chineke chọrọ ka anyị na-arịọ ya ihe dị ka uche ya si dị. Ọ bụrụ na ihe anyị na-arịọ bụ dị ka uche Chineke si dị, Chineke kwuru na ya ga-anụ olu anyị. 1 Jọn 5:14 Nihi ya, ọ bụrụ na anyị chọrọ ka a za ekpere anyị, anyị kwesịrị ịmata onye Chineke ahụ e kwuru okwu ya na Baịbụl bụ, matakwa ihe bụ uche ya.Ọtụtụ ndị kweere na ekpere abụghị naanị ihe e ji ama ndị na-aga chọọchị. Kama, na Chineke na-anụ ekpere ma na-azakwa ya. Otu nwoke onye Kenya aha ya bụ Isaac, kwuru, sị: M kpere ekpere ka Chineke nyere m aka ịghọta Baịbụl. Obere oge m kpechara ekpere ahụ, otu onye abịakwute m bido kụziwere m Baịbụl. Otu nwaanyị Filipinz aha ya bụ Hilda chọrọ ịkwụsị ịṅụ sịga. Mgbe ọ gbalịchara ike ya ka ọ kwụsị ịṅụ sịga, ma o nweghị isi, di ya gwara ya, sị: Rịọnụ Chineke ka o nyere gị aka. O mere ihe a di ya gwara ya. O mechara kwuo, sị: Otú Chineke si nyere m aka tụrụ m nanya. O mere ka ịṅụ sịga kwụsị ịna-agụ m agụụ. M mechara kwụsị ịṅụ sịga.Chineke ọ ga-emere gị ihe ị chọrọ ka o meere gị, nke dị ka uche ya si dị?Ihe Mere Chineke Ji Chọọ Ka Anyị Na-ekpegara Ya EkpereChineke chọrọ ka gị na ya na-adị ná mma.Ọ bụrụ na enyi na enyi ana-akparịta ụka, ha ga na-adịkwu ná mma. Chineke chọkwara ka anyị na-agwa ya okwu ka anyị na ya na-adịkwu ná mma. Ọ sịrị: Unu ga-akpọku m, bịakwa kpekuo m ekpere, m ga-egekwa unu ntị. Jeremaya 29:12 Ọ bụrụ na ị na-agwa Chineke okwu, ị ga-abịaru ya nso, yanwa ga-abịarukwa gị nso. Jems 4:8 Baịbụl gwara anyị, sị: Jehova nọ ndị niile na-akpọku ya nso. Abụ Ọma 145:18 Anyị na Chineke ga na-adịkwu ná mma ma anyị na-ekpegara ya ekpere.Jehova nọ ndị niile na-akpọku ya nso.Abụ Ọma 145:18Chineke chọrọ inyere gị aka.Jizọs kwuru, sị: Ònye netiti unu ka nwa ya nwoke ga-arịọ achịchaọ gaghị enye ya nkume, ka ọ ga-enye ya? Ma ọ bụ, ma eleghị anya, ya arịọ azụọ gaghị enye ya agwọ, ka ọ ga-enye ya? Ya mere, ọ bụrụ na unu maara otú e si enye ụmụ unu ezi onyinye . . . lee ka Nna unu nke nọ neluigwe ga-esi nye ndị na-arịọ ya ihe ọma karị! Matiu 7:9-11 Neziokwu, Chineke chọrọ ka ị na-ekpegara ya ekpere nihi na ihe banyere gị na-emetụ ya nobi. Ọ chọkwara inyere gị aka. 1 Pita 5:7 O kwudịrị ka ị na-akọrọ ya nsogbu gị. Baịbụl gwara anyị, sị: Unu echegbula onwe unu banyere ihe ọ bụla, kama nihe niile, jirinụ ekpere na ịrịọsi arịrịọ ike na inye ekele mee ka Chineke mara ihe unu na-arịọ.Ndị Filipaị 4:6.E kere ụmụ mmadụ ka ife Chineke na-agụ ha agụụ.Ndị ọkachamara nihe banyere otú ahụ mmadụ si arụ ọrụ achọpụtala na ikpe ekpere na-agụ ọtụtụ narị nde mmadụ agụụ, ọbụnadị ụfọdụ ndị na-ekweghị na Chineke dị na ụfọdụ ndị chere na mmadụ enweghị ike ịmata ma Chineke ọ dị.Ihe a gosiri na e kere ụmụ mmadụ otú ọ ga na-agụ ha agụụ ife Chineke. Jizọs kwuru, sị: Obi ụtọ na-adịrị ndị maara mkpa ime mmụọ ha. Matiu 5:3 Otu nime ihe anyị ga-eme iji gboo mkpa a bụ ịna-ekpegara Chineke ekpere mgbe niile.Olee uru ọ ga-abara anyị ma anyị na-ekpegara Chineke ekpere dị ka ọ gwara anyị ka anyị na-eme?Uru Ekpere Ga-abara GịTupu gị emee ihe ọ bụla, i nwere ike ibu ụzọ jụọ onwe gị, sị: Olee uru ihe a ga-abara m? Ma, ọ bụrụ na mmadụ ajụọ ma ekpere ọ ga-abara ya uru, ọ pụtara na ọ na-achọ naanị ọdịmma onwe ya? Mba. Anyị na-achọkarị ịma ma à ga-aza ekpere anyị. E nwedịrị mgbe onye ezi omume bụ Job jụrụ, sị: Ọ bụrụ na mụ akpọọ ya, ọ ga-aza m?Job 9:16.Nisiokwu ndị bú nke a ụzọ, anyị kwuru ihe gosiri na ekpere abụghị naanị ihe mmadụ ji enwetatụ onwe ya ma ọ bụkwanụ ihe e ji ama ndị na-aga chọọchị. Ezi Chineke anyị na-ege ntị nekpere anyị. Ọ bụrụ na anyị esi otú kwesịrị ekwesị na-ekpe ekpere ma na-arịọ ihe kwesịrị ekwesị, ọ ga-ege anyị ntị. Ọ gbadịrị anyị ume ka anyị bịaruo ya nso. Jems 4:8 Ma, olee uru ekpere ga-abara anyị ma anyị na-ekpe ya mgbe niile? Ka anyị lee ụfọdụ nime ha.Obi ga-eru gị ala.Ị na-echegbukarị onwe gị ma nsogbu bịara gị? Ọ bụ nụdị oge a ka Baịbụl gwara anyị ka anyị na-ekpe ekpere nakwụsịghị akwụsị, nakwa ka anyị mee ka Chineke mara ihe anyị na-arịọ. 1 Ndị Tesalonaịka 5:17;Ndị Filipaị 4:6 Baịbụl mere ka obi sie anyị ike na ọ bụrụ na anyị ekpegara Chineke ekpere, na udo nke Chineke nke karịrị echiche niile ga-eche obi anyị na ike iche echiche anyị nche. Ndị Filipaị 4:7 Obi ga-eru anyị ala ma anyị gwa Nna anyị nke eluigwe ihe na-enye anyị nsogbu nobi. Chineke gwadịrị anyị ka anyị mee otú ahụ. NAbụỌma 55:22, ọ gwara anyị, sị: Tụkwasị Jehova ibu arọ gị, ya onwe ya ga-akwadokwa gị.Tụkwasị Jehova ibu arọ gị, ya onwe ya ga-akwadokwa gị.Abụ Ọma 55:22Ọtụtụ ndị bí nebe dị iche iche nụwa achọpụtala na ikpe ekpere na-eme ka obi ruo ha ala. Otu nwaanyị Saụt Koria aha ya bụ Hee Ran, kwuru, sị: Ọ na-abụm nwee ezigbo nsogbu, kpee ekpere gbasara ya, ya adị m ka è bupụrụla m nsogbu ahụ. M na-enwezi ike idi ya. Nwaanyị Filipinz aha ya bụ Cecilia, kwuru, sị: M na-echegbukarị onwe m gbasara otú m ga-esi elekọta ụmụ m na mama m nká na ọrịa na-anaghịzi ekwe mata onye m bụ. Ma, ekpere na-enyere m aka ịna-eme ihe ndị m na-eme kwa ụbọchị ma ghara ịna-echegbukarịzi onwe m. Ama m na Jehova ga-enyere m aka ilekọta ha.A ga-akasi gị obi, nyekwa gị ike ị ga-eji die nsogbu bịaara gị.Ọ bụrụ na e nwere nsogbu tara akpụ gị na ya na-alụ ma ọ bụkwanụ nke nwere ike ịta isi gị, ikpegara Chineke nke nkasi obi niile ekpere nwere ike ime ka i nweta onwe gị. Baịbụl kwuru na ọ na-akasi anyị obi ná mkpagbu anyị niile. 2 Ndị Kọrịnt 1:3, 4 Dị kaihe atụ, e nwere mgbe otu ihe na-enye Jizọs nsogbu nobi, ya egbuo ikpere nala malite ikpe ekpere. Gịnị meziri? Otu mmụọ ozi nke si neluigwe pụtara ìhè nihu ya wee mee ka ọ dị ike. Luk 22:41,43 Notu oge ndị ọjọọ nwara imenye Nehemaya, bụ ohu Chineke, egwu ka ọ kwụsị ịrụ ọrụ Chineke nyere ya, o kpere ekpere, sị: Ma ugbu a, mee ka aka m dị ike. Ihe ndị mechaziri mee gosiri na Chineke nyeere ya aka ka ọ ghara ịtụ onye ọ bụla egwu, ya arụchaakwa ihe ọ chọrọ ịrụ. Nehemaya 6:9-16 Otu nwoke onye Gana aha ya bụ Reginald kwuru otú ekpere si enyere ya aka. Ọ sịrị: M kpee ekpere, karịchaa, mgbe m nwere ezigbo nsogbu, ọ na-adị m ka m hụrụ onye ga-enyeliri m aka, kọọrọ ya nsogbu m, ya asị mụ enyela onwe m nsogbu. Neziokwu, Chineke nwere ike ịkasi anyị obi ma anyị kpegara ya ekpere.A ga-enye gị amamihe sí naka Chineke.Mkpebi ụfọdụ anyị na-eme nwere ike imetụta anyị na ndị ikwu na ibe anyị ruo ọtụtụ afọ. Olee otú anyị ga-esi mee mkpebi ndị ga-abara anyị uru? Baịbụl kwuru, sị: Ọ bụrụ na e nwere onye ọ bụla nime unu amamihe kọrọ karịchaa iji die nsogbu ndị bịaara ya, ka ọ na-arịọ Chineke, nihi na ọ na-eji mmesapụ aka enye mmadụ niile ihe, nakọchaghịkwa ha; ọ ga-enye onye ahụ amamihe. Jems 1:5 Ọ bụrụ na anyị arịọ Chineke ka o nye anyị amamihe, o nwere ike iji mmụọ nsọ ya nyere anyị aka ime mkpebi bara uru. Anyị nwedịrị ike ịrịọ ya ka o nye anyị mmụọ nsọ nihi na Jizọs kwuru na Nna anyị nke nọ neluigwe ga-enye ndị na-arịọ ya mmụọ nsọ.Luk 11:13.Kwabena bụ onye Gana kwuru, sị: M kpere ekpere ọtụtụ ugboro ka Jehova nyere m aka ka m mee mkpebi bara uruJizọs madị na ya kwesịrị ịrịọ Nna ya ka o nyere ya aka mgbe ọ chọrọ ime mkpebi ndị dị ezigbo mkpa. Baịbụl gwara anyị na notu abalị, mgbe ọ chọrọ ịhọrọ ụmụ nwoke iri na abụọ ga-abụ ndịozi ya, ọ nọgidere nabalị ahụ dum na-ekpeku Chineke ekpere.Luk 6:12.Chineke nyeere Jizọs aka ime mkpebi dị mma. E nwekwara ọtụtụ ndị ọzọ Chineke zara ekpere ha mgbe ha rịọrọ ya ka o nyere ha aka ime mkpebi dị mma. Otu nwaanyị Filipinz aha ya bụ Regina kọrọ ọtụtụ nsogbu ndị o diri mgbe di ya nwụrụ. Ọ sịrị na o siiri ya ike ilekọta onwe ya na ezinụlọ ya, nakwa na a chụrụ ya nọrụ, ya esiere ya ike ịzụ ụmụ ya abụọ. Gịnị nyeere ya aka ime mkpebi bara uru? Ọ sịrị: Atụkwasịrị m Jehova obi ma rịọ ya ka o nyere m aka. Otu nwoke onye Gana aha ya bụ Kwabena kwuru ihe mere o ji rịọ Chineke ka o nyere ya aka. Ọ sịrị: A chụrụ m nọrụ nebe a na-akwụ m ezigbo ụgwọ. Mgbe ọ na-eche gbasara ọrụ ọ ga na-arụzi, o kwuru, sị: M kpere ekpere ọtụtụ ugboro ka Jehova nyere m aka ka m mee mkpebi bara uru. O kwukwara, sị: O doro m anya na ọ bụ Jehova nyeere m aka ịhọta ọrụ m ji na-akpa afọ m, nke na-enyekwa m ohere ime ihe ndị gbasara ofufe m na-efe Chineke. Ọ bụrụ na ị na-ekpegara Chineke ekpere maka ihe ndị ga-emetụta adịm ná mma gị na ya, ọ ga-azakwa ekpere gị.Anyị ekwuola uru ụfọdụ ekpere nwere ike ịbara gị. Ị chọọ ịmatakwu uru ekpere bara, gụọ igbe isiokwu ya bụ Uru Ekpere Bara. Ma, ọ bụrụ na ị chọrọ ka ekpere baara gị uru, i kwesịrị ibu ụzọ mata onye Chineke bụ, matakwa ihe bụ uche ya. Gbalịa gwa Ndịàmà Jehova ka ha na-abịa akụziri gị Baịbụl.I nwere ike isi otú a bido ịbịaru Onye na-anụ ekpere nso.Abụ Ọma 65:2.Ị Maara?Olee ihe ndị siiri Herọd ike mgbe ọ na-arụghachi ụlọ nsọ dị na Jeruselem?Mgbe Sọlọmọn rụrụ ụlọ nsọ Jeruselem, ọ rụrụ ya nelu ugwu ma jiri mgbidi gbaa ya ogige ma nebe ọwụwa anyanwụ ma nebe ọdịda anyanwụ nke ugwu ahụ. Ọ rụrụ ya ya e nwee steepụ ndị dị gburugburu ụlọ nsọ ahụ. Ma, Herọd chọrọ ka ụlọ nsọ ahụ maa mma karịa otú Sọlọmọn si rụọ ya. Ọ bụ ya mere o ji malite ịrụgharị ya na ime ka o bukwuo ibu.Ndị ọrụ Herọd rụgharịrị ụlọ nsọ ahụ, mee ka ala dị nebe ugwu ụlọ nsọ ahụ sakwuo mbara, rụnyekwuokwa steepụ na ya. Nebe ndịda ụlọ nsọ ahụ, ha mere ka ebe ikpo okwu sakwuo mbara, rụnyekwuo ihe ruru mita iri atọ na abụọ na ya. Ma, ha bu ụzọ rụọ mgbidi ndị siri ezigbo ike gburugburu ụlọ nsọ ahụ. Mgbidi ndị ahụ nwekwara ebe ndị e ji nkume rụọ ihe ndị nwere oghere e nwere ike isi na ha gafere. Ha rụgidere mgbidi ahụ ogo ya eruo mita iri ise.Herọd gbara mbọ ka ihe ọ na-arụ ghara ịkpasu ndị Juu iwe ma ọ bụ nye ndị na-eje ozi ma ọ bụ ndị na-achụ àjà nụlọ nsọ ahụ nsogbu. Onye Juu bụ ọkọ akụkọ ihe mere eme aha ya bụ Josifọs kwuru na Herọd kụzidịịrị ndị nchụàjà ndị Juu otú e si eji nkume edo ụlọ, kụziekwara ha ịkwa nkà, ka onye na-erughị eru ịbanye nebe ndị e doro nsọ ghara ịga ebe ahụ rụọ ọrụ.Herọd nwụrụ tupu a rụgharịchaa ụlọ nsọ ahụ. Malite mgbe Herọd bidoro ịrụgharị ya ruo nafọ 30 Oge Ndị Kraịst, afọ iri anọ na isii agaala. Jọn 2:20 Ọ bụzi nwa nwa Herọd, bụ Agrippa nke Abụọ, rụgharịchara ya nihe dị ka nafọ 50 Oge Ndị Kraịst.Gịnị mere ndị Mọlta ji chee na Pọl onyeozi bụ ogbu ọchụ?Ebe chi nwaanyị na-ekpe ikpe ziri ezi ọ bụ ya nọ naka ekpe na-eti chi nwaanyị na-ekpe ikpe mkpegbu iheO nwere ike ịbụ nihi na ụfọdụ ndị Mọlta na-ekpe okpukpe ndị Grik. Ka anyị leba anya nihe a kọrọ nakwụkwọ Ọrụ Ndịozi gbasara mgbe ụgbọ mmiri Pọl hà ji eme njem kpuru na Mọlta. Mgbe ha si ná mmiri ahụ pụta, ndị Mọlta kwanyeere ha ọkụ maka oyi na-atụ ha. Ma, mgbe Pọl buuru otu ùkwù nkụ tụkwasị nọkụ ahụ, otu ajụala pụtara ma gbakụọ ya naka. Mgbe ndị obodo ahụ hụrụ ihe a, ha sịrị: Nezie, nwoke a bụ ogbu ọchụ, ọ bụ ezie na o si noké osimiri pụta nenweghị ihe mere ya, ahụhụ kwesịrị ihe o metara ekweghị ka ọ dịrị ndụ.Ọrụ Ndịozi 28:4.Okwu Grik a sụgharịrị ahụhụ kwesịrị ihe o metara bụdike.Okwu a pụtakwara ikpe ziri ezi. Ma nakụkọ ifo ndị Gris, Dike bụ aha ha na-akpọ chi ha bụ chi nwaanyị na-ekpe ikpe ziri ezi. Ha chere na ọ bụ ya na-ahụ maka ihe gbasara ụmụ mmadụ. E nwee onye megburu ibe ya, ma, ndị ọzọ amaghị gbasara ya, Dike na-akọrọ chi ọzọ a na-akpọ Zus, ka e nwee ike ịta onye ahụ ahụhụ. Ọ bụ ya mere otu akwụkwọ ji kwuo na ọ ga-abụ na ndị Mọlta nọ na-eche na nagbanyeghị na Pọl lanahụrụ ọnwụ nókè osimiri ahụ,Dikebụ chi nwaanyị ahụwala ya ama maka ihe ọjọọ o mere, na-achọkwa ugbu a iji ajụala memilaa ya. Ma, ndị Mọlta gbanwere obi ha mgbe ha hụrụ na o nweghị ọkọ kọrọ Pọl.Ama M Ugbu A na M Ga-enyeliri Ndị Ọzọ AkaNDỤ M BIRI NA MBỤ:A mụrụ m nobodo Akụl dị na Gụatemala. Obodo a dịpụrụ adịpụ, dịrịkwa nugwu. Ezinụlọ anyị bụ ndị agbụrụ Izụl bụ ndị Maya. M na-asụ asụsụ anyị bụ Izụl, na-asụkwa Spanish. Noge a mụrụ m, a na-alụ agha na Gụatemala. A lụọla agha a afọ iri abụọ tupu a mụọ m. Mgbe a mụchara m, a lụgidekwara ya ruo afọ iri na isii. Ọtụtụ ndị Izụl nwụrụ noge a na-alụ agha a.Mgbe m dị afọ anọ, nwanne m nwoke dị afọ asaa ji obere bọmbụ a na-eji aka atụ na-egwu egwu, ya agbawaa. Bọmbụ ahụ tkpọrọ m anya ma gbuo nwanne m ahụ. A kpọgara m nụlọ akwụkwọ a na-elekọta ụmụaka kpuru ìsì nisi obodo Gụatemala. Ebe ahụ ka m nọ mụta otú e si agụ ihe e dere ná mkpụrụ akwụkwọ ndị ìsì. Ndị na-arụ nụlọ akwụkwọ ahụ anaghị ekwe ka mụ na ụmụaka ndị ọzọ kpuru ìsì na-ekwurịta okwu. Ụmụ akwụkwọ ibe m anaghịkwa akpa m nso. Aghọtachaghị m ihe mere ha ji na-eme m otú a. Owu na-amakarị m. Ọ na-agụsi m agụụ ike ka oge anyị ji aga ezumike ọnwa abụọ nafọ ruwe eruwe ka m gaa hụ mama m nihi na ọ na-eji nwayọọ emeso m ihe, na-egosikwa m obiọma. Ma, ọ nwụrụ mgbe m dị afọ iri. Ọnwụ ya gbawara m obi nihi na ọ bụ naanị ya ka m ma hụrụ m nanya.Mgbe m dị afọ iri na otu, m laghachiri nobodo anyị, soro nwanne m nwoke na ezinụlọ ya biri. Ha na-akpa afọ m, ma, o nweghị onye nime ha chọrọ ịma otú obi na-adị m. Mgbe ụfọdụ, m na-ajụ Chineke, sị: Gịnị mere mama m ji nwụọ? Gịnị mere i ji kwe ka m kpuo ìsì? Ndị mmadụ gwara m na ihe ndị a mere m bụ otú Chineke si chọọ ya. M weere ya na obi fere Chineke azụ nakwa na ọ naghị eche banyere m. Naanị ihe mere egbughị m onwe m bụ na o nweghị ihe m hụrụ m ga-eji gbuo onwe m.Ndị mmadụ na-eme m ihe masịrị ha nihi na m kpuru ìsì. Mgbe m dị obere, e dinara m nike ugboro ugboro. O nweghị onye m kọọrọ ihe ndị a ndị mmadụ mere m nihi na echeghị m na o nwere onye chọrọ ịma banyere m. Ọ na-esi ike ndị mmadụ ekwunyere m okwu, o nweghịkwa onye m na-ekwunyere okwu. M na-anọrọ onwe m, obi ana-ajọ m njọ, o nweghịkwa onye m tụkwasịrị obi.OTÚ BAỊBỤL SI GBANWEE NDỤ M:Mgbe m dị afọ iri na atọ, otu di na nwunye bụ Ndịàmà Jehova bịakwutere m mgbe anyị pụrụ brek nụlọ akwụkwọ anyị. Otu onye nkụzi anyị ọnọdụ m na-ewutegwara ha ka ha bịa hụ m. Ha si na Baịbụl gwa m na a ga-akpọlite ndị nwụrụ anwụ nọnwụ nakwa na otu ụbọchị ndị kpuru ìsì ga-ahụ ụzọ ọzọ. Aịzaya 35:5;Jọn 5:28, 29 Ihe a ha kụziiri m tọrọ m ụtọ, ma ebe ọ na-esi ike mụ na mmadụ akpaa nkata, o siiri m ike iso ha kwurịta okwu. Ma, nagbanyeghị na-anaghị m azaghachicha ha okwu, ha nweere m ndidi na-abịa akụziri m Baịbụl. Di na nwunye a na-eji ụkwụ gaa ihe karịrị kilomita iri, rịakwa ugwu tupu ha erute nobodo anyị.Nwanne m nwoke gwara m na di na nwunye ahụ enweghị ego, mana ha na-adị mma nanya. Nagbanyeghị na ha enweghị ego, ha na-echebara m echiche, na-enyekwa m obere onyinye. Echere m na ọ bụ naanị ezigbo Ndị Kraịst ga-ewepụtali onwe ha otú a na-enyere mmadụ aka.E ji akwụkwọ ndị e ji mkpụrụ akwụkwọ ndị ìsì dee kụziere m Baịbụl. Ọ bụ eziokwu na m na-aghọta ihe a na-akụziri m, ma ọ na-esiri m ike ikweta ihe ụfọdụ. Dị ka ihe atụ, o siiri m ike tupu mụ ekweta na Chineke na ndị mmadụ na-eche banyere m. Aghọtara m ihe mere Chineke ji hapụtụgodị ka ihe ọjọọ na-eme, ma, o siiri m ike iwere ya ka ezigbo Nna hụrụ m nanya.Nwayọọ nwayọọ ihe ndị m na-amụta na Baịbụl mere ka m gbanwee echiche m. Dị ka ihe atụ, amụtara m na ihe gbasara ndị na-ata ahụhụ na-emetụ Chineke nobi. Notu oge a na-emegbu ndị Chineke, o kwuru, sị: Nezie, ahụwo m ahụ a na-emekpa ndị m . . . m maara nnọọ ihe mgbu ha na-enwe. Ọpụpụ 3:7 Mgbe m ghọtara na Jehova na-eche banyere m, m nyefere ya onwe m. Nafọ 1998, e mere m baptizim, mụ aghọọ Onyeàmà Jehova.Mụ na nwanna ahụ m bi na nke haMgbe ihe dị ka otu afọ gara m mechara baptizim, agara m ebe a nọ kụziere mụ na ndị ìsì ibe m ihe ụfọdụ. Ebe ahụ dị nso nobodo Eskuintila. Otu okenye nọ nọgbakọ dị ebe ahụ chọpụtara na ọ na-anaghị adịchara m mfe isi nụlọ anyị na-aga ọmụmụ ihe. Ọgbakọ kacha dịrị mụ nso dị nebe di na nwunye ahụ na-abịa akụziri m Baịbụl na-esi abịa. Ọ pụtara na mgbe ọ bụla m ga-aga ọmụmụ ihe, m na-arị ugwu ahụ ha na-arị abịa na nke m, ọ naghịkwa adịrị m mfe. Okenye a rịọrọ otu ezinụlọ Ndịàmà Jehova bí nEskuintla ka mụ na ha biri nakwa ka ha nyere m aka ịna-aga ọmụmụ ihe, ha ekweta, mụ akwafetazie na nke ha. Mụ na ha bikwa ruo taa. Ha na-elekọtakwa m ka m bụ nwa ha ma ọ bụ nwanne ha.Ọtụtụ ndị ọzọ nọ nọgbakọ egosikwala m na ha hụrụ m nanya neziokwu. Ihe ndị a niile emeela ka m kwetasie ike na Ndịàmà Jehova bụ ezigbo Ndị Kraịst.Jọn 13:34, 35.URU NDỊ M RITERELA:Anaghị m ewerezi onwe m ka onye na-abaghị uru ma ọ bụkwanụ onye na-enweghị olileanya. Ndụ m enweela isi. M na-ekwusa ozi ọma oge niile ugbu a. M na-eso Ndịàmà Jehova ibe m akụziri ndị mmadụ Baịbụl kama ịna-echegbu onwe m maka na m kpuru ìsì. Abụkwa m okenye nọgbakọ. M na-eji Baịbụl agwa ọhaneze okwu nọgbakọ. E nweekwala mgbe m ji Baịbụl gwa ìgwè mmadụ okwu ná mgbakọ ukwu Ndịàmà Jehova.Ebe m ji Baịbụl ndị ìsì na-agwa ọgbakọ okwuNafọ 2010, m gara Ụlọ Akwụkwọ Ọzụzụ Ndị Ozi nke a na-akpọzi Ụlọ Akwụkwọ Maka Ndị Na-ekwusa Ozi Ọma Alaeze e nwere na El Salvadọ. Ihe ndị m mụtara nụlọ akwụkwọ a mere ka m nwee ike ịna-arụkwu ọrụ ndị m na-arụ nọgbakọ nke ọma. Ọzụzụ a e nyere m gosiri m na Jehova Chineke ji m kpọrọ ihe nakwa na ọ hụrụ m nanya. Obi dị m ụtọ na ọ gụrụ m nonye ruru eru ịrụrụ ya ọrụ.Jizọs kwuru, sị: A na-enweta obi ụtọ ka ukwuu ninye ihe karịa ka a na-enweta nịnara ihe. Ọrụ Ndịozi 20:35 M nwere ike ikwu taa na obi dị m ụtọ neziokwu. O nweghị mgbe m cheburu na m ga-enyeliri ndị ọzọ aka. Ma, ama m ugbu a na m ga-enyeliri ndị ọzọ aka.Ànyị Ga-amatali Chineke?OLEE onye i chere kwuru eziokwu nime mmadụ abụọ a? Ihe ahụ Sọl onye Tasọs, onye a na-akpọkwa Pọl onyeozi, kwuru na-eme ka obi sie ọtụtụ ndị ike na ha ga-amatali Chineke. Ọrụ Ndịozi 17:26, 27 O nwere ọtụtụ ebe ndị ọzọ Baịbụl kwuru ihe na-eme ka obi sie anyị ike na anyị ga-amatali Chineke. Dị ka ihe atụ, ihe Jizọs kwuru notu ekpere o kpere mere ka obi sie ndị na-eso ụzọ ya ike na ha ga-amatali onye Chineke bụ, Chineke agọziekwa ha.Jọn 17:3.Ma, ndị ọkà mmụta dị ka Filo ekwetaghị na ọ bụ eziokwu. Ha kwuru na anyị agaghị amatali Chineke. Oleezi nke bụ eziokwu?Baịbụl kwuru na e nwere ihe ụfọdụ gbasara Chineke ndị mmadụ na-agaghị amatali. Dị ka ihe atụ, anyị agaghị amatali afọ ole Chineke dị, otú ọ na-aghọtaru ihe, na otú ọ maruru ihe. Neziokwu, mmadụ agaghị amatali ihe ndị a. Ma, ọ gaghị eme ka anyị ghara ịmata onye Chineke bụ. Ichebara ihe ndị ahụ echiche nwedịrị ike inyere anyị aka ịbịaru Chineke nso. Jems 4:8 Ka anyị leba anya nihe ụfọdụ anyị na-agaghị amatali gbasara Chineke. Anyị ga-elebakwa anya nihe ụfọdụ anyịga-amataligbasara ya.Olee Ihe Ndị Anyị Na-agaghị Amatali Gbasara Chineke?AFỌ OLE CHINEKE DỊ:Baịbụl kwuru na Chineke dị site na mgbe ebighị ebi ruo mgbe ebighị ebi. Abụ Ọma 90:2 Ihe ọ pụtara bụ na Chineke enweghị mmalite, ọ gaghịkwa enwe ọgwụgwụ. Mmadụ chọọ ikwu ya, o nwere ike ịsị na a pụghịkwa ịchọpụta afọ ndụ Chineke.Job 36:26.Uru ọ ga-abara gị:Chineke kwere nkwa na ị ga-adị ndụ ebighị ebi ma ọ bụrụ na ị mata ya nke ọma. Jọn 17:3 Chineke ọ ga-emeli ihe a o kwuru ma ọ bụrụ na yanwa anaghị adị ndụ ebighị ebi? Ọ bụ naanị Eze mgbe ebighị ebi ga-emezuli nkwa a.1 Timoti 1:17.OTÚ CHINEKE NA-AGHỌTARU IHE:Baịbụl kwuru na nghọta Chineke enweghị nchọpụta nihi na echiche ya dị elu karịa echiche anyị. Aịzaya 40:28;55:9 Ọ bụ ya mere Baịbụl ji jụọ, sị: Ònye maara uche Onyenwe anyị ka o zí Ya ihe?1 Ndị Kọrịnt 2:16,Bible Nsọ nke Union Version.Uru ọ ga-abara gị:Chineke na-anụ ekpere ọtụtụ nde mmadụ nọ nebe dị iche iche kpere notu oge. Abụ Ọma 65:2 Ọ na-ahụdị nza ọ bụla dara nala. Ò nwere mgbe a ga-asị na isi Chineke ejula, o nweghịzi ike ịma gbasara gị ma ọ bụ ịnụ ekpere gị? Mbanụ. Isi Chineke enweghị ike iju eju. Nanya ya kwa, ị dị oké ọnụ ahịa karịa ọtụtụ nza.Matiu 10:29,31.ỤZỌ CHINEKE SI EME IHE:Baịbụl kwuru na mmadụ enweghị ike ịchọpụta ọrụ ezi Chineke rụrụ site ná mmalite ruo ná ngwụsị. Ekliziastis 3:11 Ihe ọ pụtara bụ na anyị enweghị ike ịmataihe niilegbasara Chineke. Anyị enweghị ike ịchọpụtacha ụzọ Chineke si eme ihe. Ndị Rom 11:33 Ma, Chineke dị njikere ime ka ndị chọrọ irubere ya isi mata ụzọ ya.Emọs 3:7.Anyị agaghị amatali afọ ole Chineke dị, otú ọ na-aghọtaru ihe, na otú ọ maruru iheUru ọ ga-abara gị:Ọ bụrụ na ị na-amụ Baịbụl, ị ga na-amụta ihe ọhụrụ gbasara Chineke na ụzọ ya. Ihe ọ pụtara bụ na i nwere ike ịna-abịaru Nna anyị nke eluigwe nso ruo mgbe ebighị ebi.Ihe Ndị ỊGa-amataliGbasara ChinekeNa anyị enweghị ike ịmata ihe ụfọdụ gbasara Chineke apụtaghị na anyị agaghị amatali Chineke. Baịbụl kwuru ọtụtụ ihe ga-enyere anyị aka ịmata Chineke nke ọma. Ka anyị leba anya nụfọdụ nime ha:AHA CHINEKE:Baịbụl gwara anyị na Chineke gụrụ onwe ya aha. Chineke sịrị: Abụ m Jehova. Ọ bụ ya bụ aha m. Ugboro ole aha Chineke gbara na Baịbụl karịrị ugboro ole aha ndị ọzọ gbara. Ọ gbara ihe dị ka ugboro puku asaa.Aịzaya 42:8.Uru ọ ga-abara gị:Mgbe Jizọs na-akụziri ndị na-eso ụzọ ya otú e si ekpe ekpere, ọ sịrị: Nna anyị nke bi neluigwe, ka e doo aha gị nsọ. Matiu 6:9 I kwesịkwara ịkpọ aha Chineke mgbe ị na-ekpe ekpere. Jehova dị njikere ịzọpụta onye ọ bụla ji aha ya kpọrọ ihe.Ndị Rom:10:13.EBE CHINEKE BI:Baịbụl kwuru na e nwere ebe abụọ ndị dị ndụ bi. Otu bụ ụwa a anyị bụ ụmụ mmadụ bi, nke ọzọ abụrụ ebe ndị mmụọ bi. Jọn 8:23;1 Ndị Kọrịnt 15:44 Ihe Baịbụl kpọrọ ebe ndị mmụọ bi bụ eluigwe. Onye kere anyị bikwa neluigwe.1 Ndị Eze 8:43.Uru ọ ga-abara gị:Ị ga-amata onye Chineke bụ nke ọma. Onye kere anyị abụghị ikike a na-anaghị ahụ anya nke dị ebe niile nakwa nihe niile. O nwereonye bụ Jehova, o nwekwara ebe o bi. Ọ dịghịkwa ihe e kere eke nke na-apụtaghị ìhè nanya ya.Ndị Hibru 4:13.ÀGWÀ CHINEKE:Baịbụl kwuru na Jehova nwere àgwà ndị mara mma. Chineke bụ ịhụya. 1 Jọn 4:8 Ọ pụghị ịgha ụgha. Taịtọs 1:2 Ọ dịghị ele mmadụ anya nihu, ọ na-eme ebere, na-eme amara, ọ naghịkwa ewe iwe ọsọ ọsọ. Ọpụpụ 34:6;Ọrụ Ndịozi 10:34 O nwere ike iju ọtụtụ ndị anya na ọ na-agụ Onye kere anyị agụụ ka ya na ndị na-akwanyere ya ùgwù na-enwe mmekọrịta chiri anya.Abụ Ọma 25:14.Uru ọ ga-abara gị:Gị na Jehova nwere ike ịbụ enyi. Jems 2:23 Ka ị na-amụtakwu àgwà Jehova, ị ga na-aghọtakwukwa Baịbụl.CHỌỌ YABaịbụl kọwara onye Jehova Chineke bụ nke ọma. Ọ bụghị onye anyị na-agaghị amatali. Ọ chọdịrị ka anyị mata onye ọ bụ. Okwu ya, bụ Baịbụl, gwara anyị, sị: Ọ bụrụ na ị chọọ ya, ọ ga-ekwe ka ị chọta ya. 1 Ihe E Mere 28:9 Gbalịa na-agụ Baịbụl ma na-echebara ihe ị gụrụ echiche, ka i wee mata Chineke. Ị na-eme ya, Baịbụl kwuru na Chineke ga-abịaru gị nso.Jems 4:8.Ọ bụrụ na ị na-amụ Baịbụl, ị ga na-amụta ihe ọhụrụ gbasara Chineke na ụzọ yaMa, i nwere ike ịna-eche, sị, Ebe ọ bụ na enweghị m ike ịmata ihe niile gbasara Onye kere anyị, oleezi otú mụ na ya ga-esi bụrụ enyi? Chebara ihe a echiche: Ọ bụ iwu na ezigbo enyi onye dọkịta na-awa ahụ ga-abụrịrị onye dọkịta? Mbanụ! Enyi ya nwere ike ịbụ onye nwere aka ọrụ ọzọ. Ma, ya na onye ahụ ka nwere ike ịbụ enyi. Naanị ihe ka mkpa bụ na enyi onye dọkịta ahụ ga-amata àgwà ya nakwa ihe ndị na-amasị ya na ihe ndị na-anaghị amasị ya. Ọ bụkwa otu ihe ahụ ka ị ga-eme ma ị chọọ ka gị na Jehova bụrụ enyi. Ị ga-amụ Baịbụl mata ụdị onye Jehova bụ. Ọ gwụla ihe ọ dị mkpa ka i mee ka gị na ya bụrụ enyi.Baịbụl agwaghị anyị ihe na-edochaghị anya gbasara Onye kere anyị. Kama, ọ gwara anyị ihe niile ga-enyere anyị aka ịmata onye Chineke bụ. Ị ga-achọ ịmatakwu Jehova Chineke? Ndịàmà Jehova na-akụziri ndị mmadụ Baịbụl na-anaghị ha ego. Ị chọọ ka gị na ha mụwa Baịbụl, gbalịa gwa Ndịàmà Jehova nọ nebe i bi ma ọ bụkwanụ gị agaa nadres Ịntanet anyị bụ Na-agbaghara KpamkpamIHE BAỊBỤL KWURU:Na-agbaghara ibe unu kpamkpam ma ọ bụrụ na onye ọ bụla nwere ihe mere ọ ga-eji mee mkpesa megide ibe ya. Ọbụna dị ka Jehova gbaghaara unu kpamkpam, na-emekwanụ otú ahụ.Ndị Kọlọsi 3:13.Gịnị ka ọ pụtara?Baịbụl kwuru na onye mere mmehie dị ka onye ji ụgwọ, nakwa na onye gbaghaara mmadụ mmehie dị ka onye kagburu ụgwọ e ji ya. Matiu 18:21-35 Otu akwụkwọ kwuru na nAkwụkwọ Nsọ, okwu Grik a sụgharịrị ịgbaghara pụtara mmadụ ịhapụ ụgwọ e ji ya, ghara ịgba onye ahụ ụgwọ. Ọ pụtara na anyị gbaghara onye mehiere anyị, anyị agaghị atụwa anya ka ọ taa ahụhụ ihe o mere anyị. Ma, na anyị na-achọ ịgbaghara onye mejọrọ anyịapụtaghịna ihe o mere dị anyị mma, ma ọ bụkwanụ na ọ naghị ewute anyị. Kama, anyị anaghị eburu onye ahụ iwe nobi, ọ bụrụgodị na anyị nwere ihe mere anyị ga-eji mee mkpesa megide ya.Ọ bara uru taa?Ebe anyị niile na-ezughị okè, anyị na-emehie ihe. Ndị Rom 3:23 Anyị kwesịrị ịna-agbaghara ndị mejọrọ anyị nihi na anyị ga-emejọkwa ndị ọzọ, chọwa ka ha gbaghara anyị. Anyị gbaghara onye mejọrọ anyị, ọ na-abara anyị uru. Olee otú o si abara anyị uru?Anyị jụ ịgbaghara onye mejọrọ anyị, na-eburu ya iwe nobi, anyị na-akpatara onwe anyị nsogbu. O nwere ike ime ka anyị ghara ịna-enwe obi ụtọ, anyị ana-agara onwe anyị, ndụ ana-agwụkwa anyị ike. O nwekwara ike ime ka anyị daa ezigbo ọrịa. Andrew Steptoe na Dr. Yoichi Chida, bụ ndị ọkachamara nihe gbasara ahụ ike, dere notu akwụkwọ na-ekwu gbasara obi mmadụ, sị: Nchọpụta ndị e mere ugbu a na-egosi na iwe iwe na ibu iwe nobi nwere ike ime ka obi kụchie mmadụ.Oleezi uru ịgbaghara ndị ọzọ na-abara anyị? Ọ bụrụ na anyị agbaghara ndị ọzọ kpamkpam, anyị na ha ga-adị nudo, ọ ga-emekwa ka anyị na ha na-adịkwu ná mma. Nke ka nke, anyị na-egosi na anyị na-eṅomi Chineke nihi na ọ na-agbaghara ndị mmehie kpamkpam ma ha chegharịa, ọ chọkwara ka anyị na-eme ka ya.Mak 11:25;Ndị Efesọs 4:32;5:1.Ajụjụ Ndị Baịbụl ZaraÒ nwere mgbe mmadụ na-agaghịzi ada ogbenye nụwa a?Olee otú Chineke ga-esi mee ka ndị mmadụ kwụsị ịda ogbenye?Matiu 6:9, 10.Nafọ ọ bụla, ọtụtụ nde ndị ogbenye ọnụ ntụ na-anwụ nihi ọrịa na agụụ. Ọ bụ eziokwu na e nwere ebe ụfọdụ nụwa anyị a ọtụtụ ndị bara ọgaranya, ma, imirikitimi ndị mmadụ nụwa ka bụ ndị ogbenye ọnụ ntụ. Baịbụl kwuru na e nwere ndị ogbenye kemgbe ụwa.GụọJọn 12:8.A ga-enwerịrị otu ọchịchị ga na-achị ụwa niile tupu a gharazie inwe onye dara ogbenye. Ọchịchị ga-eme ya ga-abụrịrị ọchịchị ga-enwe ike ịhụ na akụ ndị dị nụwa na-erute ma onye ukwu ma onye nta aka, hụkwa na a kwụsịrị ịlụ agha, bụ ihe kacha eme ka ndị mmadụ daa ogbenye. Chineke ekwela nkwa ime ka e nwee ọchịchị ga-eme ihe ndị a nụwa.GụọDaniel 2:44.Ònye ga-emeli ka ndị mmadụ kwụsị ịda ogbenye?Chineke ahọpụtala Ọkpara ya bụ Jizọs ka ọ chịwa ụmụ mmadụ. Abụ Ọma 2:4-8 Jizọs ga-anapụta ndị ogbenye ma mee ka mmegbu na ime ihe ike kwụsị.GụọAbụ Ọma 72:8,12-14.Jizọs, bụ Onyeisi Udo, ga-eme ka udo dị nụwa niile, meekwa ka obi ruo onye ọ bụla ala. Onye ọ bụla nọ nụwa noge ahụ ga-enwe ụlọ nke ya, nwee ọrụ na-eme ya obi ụtọ, nweekwa ọtụtụ ihe oriri.GụọAịzaya 9:6, 7;65:21-23. 